Sekolah Menengah Kebangsaan Kampung Bahagia

Sekolah Menengah Kebangsaan Kampung Bahagia, Teluk Intan Perak terletak kira – kira 7 KM dari bandar Teluk Intan dan lokasinya terletak bersebelahan dengan Sekolah Kebangsaan Kampong Bahagia. Bangunan sekolah tiga tingkat ini mengandungi 24 bilik darjah dan beberapa kemudahan lain dengan kos pembinaan RM30.1 juta mula dibina pada September 2015 dan siap sepenuhnya pada 14 Jun 2017. Majlis Penyerahan bangunan SMK Kampung Bahagia telah disempurnakan pada 23 Oktober 2017. Timbalan Setiausaha Bahagian Kanan Pembangunan Pelajaran Kementerian Pendidikan, Puan Salmah Ahmad yang menerima penyerahan bangunan ini daripada Pengarah Syarikat Sujaman Sdn Bhd, Tuan Khalid Habib. Sekolah ini mula beroperasi pada 2 Januari 2018 dengan menempatkan seramai 158 orang murid yang terdiri daripada murid Tingkatan satu dan dua pada awal pembukaanya. Murid-murid diambil daripada sekolah-sekolah berhampiran SMK Kampung Bahagia, iaitu SK Kampung Bahagia, SK Sungai Kerawai dan SK Sungai Tungku. Majlis perasmian Sekolah ini telah disempurnakan oleh DYMM Paduka Seri Sultan Perak Darul Ridzuan, Sultan Nazrin Muizzuddin Shah Ibni Almarhum Sultan Azlan Muhibbuddin Shah Al-Maghfur-lah pada 5 Ogos 2019. Kini SMK Kampung Bahagia, Teluk Intan atau singkatannya ‘KBs’ semakin mengorak langkah untuk menjadi sekolah yang cemerlang dalam segala aspek di dalam daerah Hilir Perak. VISI DAN MISI PORTAL RASMI SMK KAMPUNG BAHAGIA https://sites.google.com/edidik.edu.my/smkkampungbahagia MATLAMAT Melahirkan Bangsa Malaysia yang Taat Setia dan Bersatu Padu. Melahirkan Insan yang Beriman, Berakhlak Mulia, Berilmu, Berketerampilan dan Sejahtera. Menyediakan Sumber Tenaga Manusia untuk Keperluan Kemajuan Negara. Memberi Peluang Pendidikan kepada Semua Warganegara Malaysia. OBJEKTIF SEKOLAH Semua warga sekolah dapat menghayati dan melaksanakan Visi dan Misi SMKKB. Melahirkan pelajar-pelajar yang cemerlang dalam bidang kurikulum. Melahirkan pelajar-pelajar yang berkemahiran dalam bidang kokurikulum. Melahirkan pelajar-pelajar yang berhemah tinggi berasaskan disiplin dan nilai-nilai murni. Meningkatkan kecekapan dan keberkesanan pengurusan sekolah berlandaskan nilai Profesionalisme dalam perkhidmatan. LENCANA SEKOLAH ORGANISASI KAKITANGAN AKADEMIK KBs PROGRAM TRANSFORMASI SEKOLAH (TS25) SMK KAMPUNG BAHAGIA LAGU SEKOLAH Dari jauh tersergam indah SMK Kampung Bahagia Menjadi tumpuan untuk menimba ilmu Demi mengejar hala dan tuju KBs Excellent slogan kami Tonggak impian dan harapan Ilmu mendidik insan Di sepanjang hayat Menjadi pedoman yang bermakna Guru berkesan Pendidikan cemerlang Bersatu mengibarkan jalur gemilang Falsafah pendidikan Jadikan panduan Memupuk generasi seimbang Ayuhlah warga KBs Teluk Intan Berikrar berjanji seia sekata Mengukirkan sejarah Dengan penuh iltizam KBs pasti terus terbilang KBs pasti terus terbilang PAUTAN SEKOLAH https://sites.google.com/edidik.edu.my/smkkampungbahagia INSTAGRAM : kbs_official.t.i